KENSINGTON TEMPLE
COLIN DYE: Hengellinen voima
Avatkaa kanssani Kirje efesolaisille luku 6.
Aion keskittyä sen yhteen jakeeseen, jakeeseen 10.
Ef. 6:10 sanoo: -
"Lopuksi, vahvistukaa Herrassa -
ja hänen väkevyytensä voimassa."
Nykyään monilla aloilla puhutaan paljon itseluottamuksesta.
Se tarkoittaa sitä, että jollakulla on -
itsevarma ja ehkä hieman voimakas persoonallisuus.
Se on hyväkin asia.
Luottavainen, voimakas, itsevarma, myönteinen, rohkea, päättäväinen.
Olin ennen päättäväinen. Nyt en osaa päättää. Varma, jämäkkä, viilipytty, -
itseensä uskova, itsetietoinen, vaikuttava, vahvatahtoinen, -
itsepintainen, luja, päättäväinen, käskevä. Asteikon toinen pää: -
Päsmäröivä, dominoiva, jyräävä.
Ihmisen luonteessa itseluottamus voi olla myönteinen asia, -
etenkin jos se tarkoittaa tasapainoisuutta, -
oman itsensä ja muiden ihmisten hyväksymistä, -
sitä, ettei tarvitse liian paljon hyväksyntää ulkopuolelta, -
ei tunne helposti oloaan uhatuksi -
vaan on itsevarma ja sisäisesti vahva.
Puhun edelleen ihmisen persoonallisuudesta.
Olen kuitenkin varma, että sille on hengellinen vastine, -
joka on paljon korkeampi ja kenties myös tärkeämpi.
Onko olemassa hengellistä itsevarmuutta?
Niin että Kristus on keskipiste.
Että hyväksyy oman itsensä Hänessä.
Ei tarvitse hyväksyntää muilta -
eikä yritä täyttää sisäistä tyhjyyttä muilla ihmisillä tai tekemisillä.
Koska turvamme ja täyttymyksemme on Kristuksessa.
Olemme varmoja Kristuksessa -
ja sisäisesti vahvoja Pyhän Hengen voimassa ja energiassa.
Kannamme sisällämme Kristusta.
Hän asuu sisimmässämme.
Ja jos Kristus on meissä, -
mikä meitä vastustava voisi pysyä pystyssä?
Hän on jo käynyt siellä ja palannut.
Hän on voittanut puolestamme, ja voimme olla varmoja Kristuksessa.
Ilmaus "Kristuksessa" on Paavalin suosikki-ilmauksia.
Luvun 6 jakeessa 10 hän sanoo: "Lopuksi".
Sana "lopuksi" viittaa kaikkeen hänen aiemmin sanomaansa.
Ennen tätä sanomaa pitäisi oikeastaan käydä läpi aiemmat luvut.
Se olisi todella pitkä saarna. Se imisi mehut meistä kaikista.
Mutta rohkaisen teitä lukemaan luvut läpi itse -
ja tutkimaan ilmausta "Kristuksessa" ja sen merkitystä sinulle, -
kuka olet Kristuksessa, mitä sinulla on Kristuksessa, -
mitä Jumala on tehnyt Kristuksessa. Se rakentaa itsevarmuuttasi, -
etenkin jos otat opetuksen todesta, -
sisäistät sen ja omistat sen itsellesi.
Koko opetus, hengellinen totuus, ohjeet, kehotukset käytännön tekoihin-
viidessä alkuluvussa tekevät sinusta vahvan.
Hengellinen vahvuus perustuu -
horjumattomiin hengellisiin todellisuuksiin.
Yksi aikamme suurista profetian sanoista tänään tulee Hepr. kirjeestä, -
jossa Jumala sanoo aikovansa ravistella maata ja taivaita.
Jumala on lähettämässä väkevää ravistusta kansoille.
Ravistelu jatkuu ja jatkuu, jotta tulisi ilmi, -
että se, mikä on horjutettavissa, tulee horjumaan.
Mutta me saamme valtakunnan, joka ei horju.
Hän on minun ystäväni, en minä horju.
Saanko kuulla vahvan "aamenen" Jumalan huoneessa?
Mitä on hengellinen voima?
Ihmisen persoonallisuudesta voi piirtää jatkumon, -
jonka toisessa päässä on passiivisuus. Nämä ihmiset ovat hyvin alistuvia.
He myöntyvät kaikkeen kaikkien kanssa kaiken aikaa.
He eivät millään kykene muuhun, koska he vain ovat sellaisia.
Jos sinä olet tällainen, voit oppia siitä pois.
Mutta älä mene liian pitkälle, sillä toinen ääripää on aggressiivisuus.
Passiiviset ― aggressiiviset.
He ovat niin itsevarmoja, että he väittävät aina vastaan.
Eivät kuuntele ketään. Mielestään he ovat kaiken totuuden alku ja loppu.
He dominoivat kaikkia muita.
Kumpikaan ääripää ei ole kovin terve.
Hengellinen voima ei oikeastaan ole kumpaakaan.
Vaihtoehdot eivät ole -
olla joko alistettu tai dominoiva. Valintaa ei tehdä niiden välillä.
Hengellinen voima on jotain aivan muuta.
Se on rohkeutta, joka kumpuaa ihmisen sisältä.
Rohkeutta puolustaa omia uskomuksiaan, -
sillä on varma vakaumuksistaan.
Pystyy kestämään hyökkäyksiä ja vastustamaan niitä.
Yksi suojavarustus on uskon kilpi.
Sillä suojataan kehoa ja sillä voidaan sammuttaa palavat nuolet.
Sinulla on puolustusjärjestelmä. Jumala on kilpesi.
Pystyt seisomaan lujana hyökkäysten edessä.
Se ei ole mikään uutinen. Sellaista se on ollut alusta asti.
Kimppuumme hyökätään, koska olemme sodassa.
Meidän pitää pysyä pystyssä, terveesti ja voimakkaasti.
Ei ylimielisesti tai dominoivasti.
Vaan varmana siitä, keitä olemme Kristuksessa.
Vihollisen mieluisimpia aseita meitä vastaan on pelko, -
pelottelu.
Pelkäävä ihminen on lamautunut. Ei ainakaan parhaimpansa.
Meitä yritetään pelotella.
Leijona ärjyy. Se on vihollinen, suuri valehtelija.
Ärjyy ja etsii, kenet se voisi niellä.
Kristityt pakenevat omiin koloihinsa turvaan.
"Olkaa hiljaa. Menemme ulkopuolelle."
Juuri ulkopuolella tulee nostaa äänensä ja olla aito itsensä.
Juuri ulkopuolella tulee osoittaa, että Jeesus elää emmekä pelkää ketään.
Koemme naurunalaiseksi tulemisen ja hylkäämisen pelkoa.
Ja kuten sanoin videolla, -
ulkopuolelle sulkemisen pelkoa. Kukaan ei halua tulla torjutuksi.
Haluamme päästä joukkoon, olla rakastettuja.
Emme uskalla lausua Jeesus-nimeä, ettemme loukkaa ketään.
Joku voi ilmaista loukkaantumisensa salamannopeasti ja ilkeästi.
Niinpä olemme tavallaan hiljaa.
Mihin tämä kaikki tähtää? Pelolla, uhkaamisella, pilkalla, -
hylkäämisellä, torjumisella on korkea tavoite.
Tai pikemminkin alhainen tavoite.
Vihollinen tietää, että jos se saa sinut kokemaan häpeää -
ja kantamaan sisälläsi pysyvää häpeän tunnetta, -
et ole tehokas Jumalan käytössä.
Et voi samaan aikaan olla rohkea ja kantaa häpeää.
Et voi olla itsevarma ja kantaa häpeää.
Jos koet häpeää, et ole itsevarma ja vahva.
Et voita edes omia, sisäisiä taisteluja, -
saati sitten ulkopuolelta päivittäin tulevia hyökkäyksiä.
Häpeä on siis todellinen vihollinen.
Mitä tarkoitan häpeällä?
Häpeä on syvään juurtunut uskomus, -
ettet ole tarpeeksi hyvä.
Että sinussa on jotain vikaa.
Ettet kelpaa.
Se lienee tärkeimpiä tapoja, joilla nykyuskovia vastaan hyökätään.
Sellainen häpeän tunne lamauttaa.
Se aiheuttaa hengellistä ja muuta masennusta -
ja ryöstää meiltä viimeisetkin itsevarmuuden rippeet.
Häpeän tunne. Ikävä kyllä -
monet vanhemmat ovat joskus tietämättään -
kasvattaneet lapsensa häpeämään.
Meidät on saatettu kasvuvuosina lapsena, pikkulapsena ja nuorena -
saada kokemaan, ettemme kelpaa, -
ettemme ole tarpeeksi hyviä ja riittäviä.
Teimmepä mitä tahansa, emme saaneet vahvistusta ja hyväksyntää -
tärkeiltä ihmisiltä elämässämme ― vanhemmilta, -
opettajilta, oppi-isiltä ja -äideiltä.
Se voi aiheuttaa taipuvaisuutta häpeään, -
niin että koemme häpeää pienimmistäkin asioista.
Jumala juurruttaa varmuutta elämääsi ottamalla pois häpeän.
Jeesus kantoi sen ristille. Meidän ei tarvitse kantaa häpeää.
Aamen. Emme täytä mittoja. Olemme lakanneet yrittämästä.
Mittamme on Kristus, ja Kristuksen mitta meissä riittää elämässämme.
Saanko vahvan, rohkean "aamenen"?
Se on hyvää lääkettä.
Eräs nuori mies kertoi, miten hän yritti luoda yhteyden isäänsä, -
jota hän ei ollut nähnyt vuosiin.
Suhde oli aina ollut hyvin etäinen. Isä suostui lopulta tapaamaan.
Poika iloitsi tästä mahdollisuudesta. Hän alkoi kertoa elämästään -
ja jutella asioista isälleen, niin kuin ei koskaan aiemmin.
Hän huomasi, että isän katse muuttui poissaolevaksi.
Isä näytti ajattelevan jotain muuta. Hän alkoi selata tekstiviestejä.
Tunnistatteko tilanteeseen liittyvän häpeän?
Tilanne olisi katastrofaalinen jollekulle, joka kokee herkästi häpeää.
Se viestitti pojalle: "Olen tylsistyttävä.
Isä ei ole kiinnostunut minusta.
Minussa on jotain vikaa.
En riitä. En kelpaa."
Ihminen alkaa piiskata itseään tällaisilla lauseilla.
Hän alkaa toistaa näitä häpeätoteamuksia mielessään.
Se tekee paholaisesta onnellisen, jos niin kurja olento voi kokea onnea.
Jos se saa sinut häpeämään itseäsi, se on onnistunut.
Me kannamme häpeää. Uskonnot oikein painottavat häpeää.
Ne vaativat ihmiseltä suorituksia vastineeksi hyväksynnästä.
Jumala, anna anteeksi ja vapauta meidät uskonnollisuudesta suhteissa.
"Osoita olevasi jokin. Minä olen sinua parempi." Latistamme toisiamme.
Yritämme sillä todennäköisesti peittää omaa häpeäämme.
Tarvitsemme häpeän vastalääkettä, Jeesuksen verta ja ristiä.
Jumalan kirkkautta ja iloa Herrassa, joka on väkevyytemme.
Elämme yhä enemmän häpeään perustuvassa kulttuurissa.
Jakaudumme omiin heimoihimme.
En tarkoita etnisesti, vaan mm. poliittisesti ja sosiaalisesti.
Yksi ryhmä yrittää häpäistä toista ryhmää, toinen ryhmä taas toista.
Väärään ryhmään kuuluva kokee häpeää. Se koskee myös kristittyjä.
Se ei aina ole tahallista. Se ei ole mikään salaliitto, -
mutta niin pimeyden voimat toimivat.
Ne haluavat meidän käpertyvän sisäänpäin häpeässä -
ja katoavan ihmisten ilmoilta kokonaan.
Mutta minulla on niille uutinen: "Olemme täällä! Jäämme tänne.
Emme lähde mihinkään."
Kerron seuraavaksi esimerkkejä nimittelystä, -
joiden takana on myös todellisia ongelmia.
Mutta oletteko huomanneet, miten nimittelyllä yritetään häpäistä?
Nimittelijä ei aina tiedä, mitä nimi tarkoittaa.
Esimerkiksi työpaikalla puhut myönteisesti avioliitosta ja perheestä,-
Britannian perinteisistä arvoista, -
jotka on rakennettu Jeesuksen evankeliumin perustalle.
Yhtäkkiä oletkin homofoobikko. Vaikket olisi maininnut koko asiaa.
Tai jos kyseenalaistat uskonnoista esitettyjä väitteitä, -
esimerkiksi "Kaikki uskonnot ovat samanlaisia." Eivätkä ole!
Yhtäkkiä oletkin ahdasmielinen, kiihkoileva, -
Raamatulla päähän lyövä fundamentalisti -
tai jos sopii, islamofoobikko.
Kuka haluaa sellaisen nimen?
Tai jos kyseenalaistat jonkin puolueen tai liikkeen -
poliittisten tarkoitusperien joitain näkökulmia, -
yhtäkkiä, etenkin jos puolustat perinteisiä arvoja, -
oletkin äärioikeistolainen.
Joskus sinua ei suoranaisesti torjuta, -
vaan jotain vielä pahempaa: sinua ei noteerata lainkaan.
Parempi suuttumus kuin välinpitämättömyys, kuin olisin ilmaa.
Kuin mielipiteeni olisi merkityksetön. Minulla on hyviä uutisia.
Kuuntele ja usko. Se on totuus.
Sinua kannattaa kuunnella. Toden totta!
Miksi? Koska sinulla on totuus, tunnet totuuden ja vaellat totuudessa.
Sinulla on totuus. Varmuus siitä, että evankeliumi on totta.
Autamme vahvistavien perustelujen esittämisessä, -
jotta voit osoittaa, ettei uskomme ole tyhjä, että se on perusteltua -
ja että kristinusko on uskonnoista kaikkein perustelluinta.
C.S. Lewis sanoi: "Uskon Jumalaan niin kuin uskon Aurinkoon.
En sen vuoksi, että näen sen, -
vaan sen vuoksi, että sen valossa näen kaiken muun."
Koko maailma alkaa käydä järkeen, syvällisesti, -
kun ihmisellä on kristillinen maailmankatsomus.
Hänellä on totuus. Hän tuntee totuuden. Siksi uskoa täytyy ruokkia, -
koska tunnet totuuden ja vaellat totuudessa.
Hengellinen voima.
Mistä se tulee? Herralta.
Se on toisenlaista voimaa. Ei oman egon voimaa, vaan Hänen voimaansa.
"Lopuksi, vahvistukaa Herrassa".
Se on pyhää rohkeutta, ei inhimillistä ylimielisyyttä.
Se on luottamista Jumalaan, ei itseen.
Olemme Jumalan edessä varmoja siitä, -
että meidät hyväksytään ja olemme arvokkaita Kristuksessa.
Luultavasti monet meistä -
ovat kulkeneet arvottomuuden laakson kautta.
Tavallaan se on myös uskottava osa tulemisessamme Kristuksen luo.
Huomaa: puhuin kautta kulkemisesta. Emme jää sinne asumaan.
Tulee ymmärtää, niin kuin Grace lauloi, -
että armo on todellisen uskovan ainoa mitta.
Se ei ole meistä vaan Kristuksesta. Ja meidän arvottomuutemme -
hukkuu Kristuksen arvollisuuden loputtomaan valtamereen.
Herran laulu ei ole: "En ole arvokas." Se on: "Sinä olet arvollinen, Herra."
Sen keskipisteenä on Kristus. Hänen arvollisuudessaan -
löydämme arvomme Hänelle, arvokkuutemme Kristuksessa.
Iso osa tästä alkaa identiteetistä.
On olemassa lukuisia toteamuksia, -
jotka meidän pitää opetella lausumaan aidosti elämämme yli.
Ne ovat tyyppiä Minä olen, Minä valitsen, Minä luotan ja Minä pystyn.
Minä olen -toteamukset rakentavat luottavaisuutta.
Tietäminen, kuka on. Identiteetti.
Minä olen uusi luomus. Aamen.
Minä olen Jumalan vanhurskaus Kristuksessa Jeesuksessa.
Minä olen uudestisyntynyt Jumalan Hengestä.
Minä olen -toteamukset.
Kun Pyhä Henki työstää sydämessäsi todellista kristityn identiteettiä, -
syntyy pyhää rohkeutta. Varmuutta.
Ei ylimielisyyttä eikä ylemmyydentuntoa.
Se on nöyrää varmuutta. Olen se, joksi Jumala on minut tehnyt, -
ja Jumalan armosta olen se, mikä olen.
Seuraava tyyppi on "Minä valitsen".
Ensimmäinen liittyy identiteettiin, tämä liittyy motiiveihin, tahtoon.
Koska olet se, joka olet, teet joka päivä valinnan: -
Valitsen seurata Kristusta tänään. Antaudun Hänen herruuteensa.
Valitsen taipua Hänen valtansa alle. Valitsen vaeltaa kuuliaisena.
Se on tahtosi, valintasi. Teet sen valinnan vapaasta tahdostasi, -
koska olet Kristuksessa.
Et yritä sillä saada Jumalan huomiota tai hyväksyntää.
Motiivina on varmuus siitä, että olet ikuisesti rakastettu -
eikä mikään voi erottaa sinua siitä. Minä olen, minä valitsen.
Sitten on "Minä luotan" -toteamuksia.
Uskossa vaeltamisessa on pitkälti kyse -
älyllisestä luottamuksesta.
Toisin sanoen on Jumalan lupaukset, ja sinä luotat Häneen.
Jos voit luottaa Häneen joka tilanteessa, -
voit mennä pelotta joka tilanteeseen. Sanoa: "Luotan Sinuun, Jumala, -
että lopputulos on oikea, vaikka se ei olekaan oma suunnitelmani A.
Se voi olla vaikka suunnitelma Ö, mutta Jumalalla on homma hallussa, -
ja Hän osaa suunnitella paremmin kuin me, vaikka olisimme ekonomeja."
Luottaminen on tietoinen valinta luottaa Kristukseen.
Voi olla varma, ettei Hän petä.
Minä olen ― identiteetti. Minä valitsen ― motiivi, tahto.
Minä luotan ― yksinkertaisesti oppia lepäämään Hänen rakkaudessaan.
Sitten tulee "Minä pystyn". Keksittekö Minä pystyn -toteamuksia?
Minä pystyn tekemään kaiken Kristuksen kautta, -
joka minua vahvistaa.
Kristityn ei tarvitse sanoa: "En pysty". Pystyn, sillä se ei ole omaa kykyä.
Olet mukana. Teet yhteistyötä. Otat askeleita.
Joskus tuntuu pelottavalta.
Joskus se on hienoa, joskus taas hirveää.
Mutta minä pystyn.
Voin tehdä kaiken Kristuksessa, joka minua vahvistaa.
Voimme opetella nämä toteamukset.
Emme rakenna vain itseämme, vaan itseämme Kristuksessa.
Jos esiinnyt omana varmana, Jumalan tahtoon taipuneena itsenäsi, -
olet ehdolla saamaan Jumalan voiman.
Toden totta. Ja mikään ei ole sinulle mahdotonta.
Jumalan kanssa.
Se tulee Herralta ja Pyhän Hengen työstä sisälläsi.
Ef. 3:16:ssa Paavali rukoilee. Selvästi efesolaiset tarvitsivat tätä sanomaa.
Hän rukoilee, että Jumala antaisi heille -
kirkkautensa runsauden mukaisesti.
Katsokaa saatavilla olevia resursseja.
Hänen kirkkautensa rikkaudet.
Miten paljon rikkauksia Jumalalla on?
Pohjattomasti, mittaamattomasti, loputtomasti.
Jumalan kirkkauden rikkaudet ovat määrättömät.
Sen perusteella Paavali rukoilee, -
että heidän annettaisiin vahvistua väkevyydessä.
Hyvä, vahva sana. Väkevä.
Hänen Henkensä kautta.
Ei muskelimiehessä vaan sisäisessä ihmisessä.
Tämä on hengellistä voimaa, -
hengellistä väkevyyttä, joka tulee Pyhän Hengen kautta, -
joka vaikuttaa sisimmässäsi.
Sinun tulee luottaa, että minne ikinä menet, sinne Henkikin menee.
Tarkoittaen, että Hän on kanssasi ja Hän vaikuttaa sinussa -
ja Hän tarkoittaa aina hyvää.
Hän toteuttaa aina Jumalan suunnitelmaa.
Jos menet harhaan, Hän suostuttelee takaisin. Hän vahvistaa heikkoja.
Hän tekee tarvittavan saadakseen sinut haluamaansa paikkaan.
Hän ei vain lähetä, Hän varustaa sinut ja tulee kanssasi.
Hän ei ikinä jätä eikä hylkää sinua. Hän on Auttajasi. Auttajasi.
Tämä tulee siis Jumalalta Pyhän Hengen vaikutuksesta, -
ja se näkyy aina.
Sinun ei tarvitse huolehtia siitä. Se näkyy aina.
Kun sinulla on hengellinen voima, -
ja se on identiteettisi ja virtaat siinä, -
sinulla on hyvä olo itsestäsi, ei sillä, että pönkittäisit itseäsi, -
vaan tiedät kuka olet ja mitä sinulla on.
Et koe uhkaa. Et tarvitse jatkuvaa hyväksyntää muilta.
Et yritä tyydyttää omia tarpeitasi tai saada muut tyydyttämään ne.
Sehän on monta kertaa syy loittonemiselle Jumalasta.
Ei. Kristus on sinulle kaikki.
Olet siinä täysin tyytyväinen.
Kun näin tapahtuu, se näkyy.
Ajattelepa jakeita Matt. 12:34―35. Ne tulevat valkokankaallekin.
Jeesus puhuu antamastaan uudesta, uudestisyntyneestä luonnosta.
Hyvä puu tuottaa hyvää hedelmää, huono puu huonoa hedelmää.
J. 34: "Sillä sydämen kyllyydestä suu puhuu.
Hyvä ihminen tuo hyvän runsaudesta esille hyvää, -
ja paha ihminen tuo pahan runsaudesta esille pahaa."
Toisin sanoen se, mikä on sisällä, tulee näkyviin.
Se näkyy kehonkielessä ja puheessa.
Se näkyy ajattelussa ja toiminnassa.
Koska olet tasapainoinen, varma identiteetistäsi, vahva Herrassa.
Kenenkään torjunta ei saa sinua pelästymään tai kaihtamaan jotain.
Sinulla on vain entistä enemmän myötätuntoa ja varmuus, -
että se, mitä sisälläsi on, on hyvää ja maailma tarvitsee sitä.
Maailma tarvitsee sitä.
Hengellisen voiman salaisuus on se, että Herra saa olla elämän keskipiste.
Varmuus siitä, kuka Hän on ja mitä Hän on tehnyt edestäsi.
Niin voit kestää joka tilanteessa.
Puhua rohkeasti, toimia Hänen nimessään viisaudella ja armolla.
Samalla lailla voit olla Pyhän Hengen asemoima -
olemaan se ainoa asia, joka seisoo pahan tiellä -
ja käyttää vaikutusvaltaansa niin kuin Pyhä Henki johtaa.
Voit myös voittaa sen itsessäsi.
Se on suurin kamppailu. Sisäiset asiat.
Jos tiedät, kuka olet Kristuksessa, sanot: "Hetkinen.
Tämä ei kuulu minuun. Hyvästi! Mene ristille. Sinne kuulut."
Voit voittaa varmana siitä, että suurempi on Hän, joka sinussa on, -
kuin se, joka on maailmassa. Voit vaeltaa voitossa.
Se on uskon ja voiton tosi elämää.
Tietää, kuka olet.
Elää sen mukaisesti.
Ja vahvistua Herran Jeesuksen Kristuksen armossa -
Jumalan rakkaudella ja Pyhän Hengen yhteydessä.
Ja sula hyvyys ja laupeus seuraavat meitä -
kaiken elinaikamme ja me saamme asua Herran huoneessa loppuun asti.
Suomennos: Marianne Tenetz